Feldberg (Schwarzwald)
Feldberg (Schwarzwald) isch e Gmei im Landchreis Brisgau-Hochschwarzwald in Bade-Württeberg.
Geographi
Feldberg-Ort („S'Höchst im Schwarzwald“) lit uf dr Passhöchi vu dr Feldbergstross zwische nem Wiisedal im Süde un em Guetachdal im Norde, umiddelbar under em Gipfel vum Feldberg, dr höchste Erhebig vu Bade-Württeberg. Feldberg lit inmidde vum Naturpark Südschwarzwald.
Ortsdeiler
Zue dr Gmei Feldberg im Schwarzwald ghöre Feldberg-Ort, Aldglashütte, Nöiglashütte, Bäredal un Falkau.
Klima
Feldberg isch höchebedingt die chältist Region vu Bade-Württeberg.
Geschichte
Feldberg-Ort
Die erst urchundlich Erwähnig vum Feldberg isch vu anno 983 bekannt, d'Gmei under em gliiche Namme isch aber erst 1939 enstande, dur d'Vereinigig vu dr vereinzelte Weidegebiit mit dr Gmei Bäredal.
Bäredal
Bäredal (970 Meter iber NHN) wird 1691 zum erste Mol erwähnt.
mini|Altglashütte (Postcharte um 1910)
Aldglashütte
Wie dr Namme scho sait, beziegt sich säller Ortsnamme uf e Glashütte, wo 1634 gründet worre isch. Sit dr Gmeireform vu 1971 ghört der Ortsdeil zue dr Gmei Feldberg.
Nöiglashütte
Dr Beriich vu Nöiglashütte isch dr Glasbloser nooch ere Afrog vu 1682 zuegwiise worre, um si witterhi mit Holz versorge zchänne. D'Igmeindig isch 1971 erfolgt.
Falkau
Die anno 1675 gründet Holzknechtsidlig Falkau isch ebefalls im Zug vu dr Gmeireform igmeindet worre.
Politik
Burgemeischter
sit 2019: Johannes Albrecht
1995 bis 2018: Stefan Wirbser
Wahle
Ergebnis vo dr Landdagswahle sit 2006:Statistisches Landesamt Baden-Württemberg:
Johr  CDU  SPD  FDP  Grieni  Linki1  AfD  Suschtigi 2021  26,5 %  11,6 %  11,6 %  32,1 %  3,3 %  8,1 %  6,8 % 2016  38,2 %  10,4 %  9,6 %  26,9 %  3,8 %  8,5 %  2,7 % 2011  43,2 %  16,6 %  9,5 %  23,5 %  3,8 %   3,3 %  2006  46,2 %  19,8 %  12 %  15,7 %  2,1 %   4,1 %
1 2006: WASG, sit 2011: Die Linke
Wappe
S 1974 vum Innenministerium verlihe Wappe isch vu Dr. Alfred Simon folgendermasse gstaltet worre: „Under eme rote Schildhaupt, worin zwei chrüzti silberni Schneeschueh, gspalte vu Blau un Silber vorne dri cheilförmigi nooch rechts gstellti silberni Schibe, hinde e grüeni Danne.“
D Gründergmeie Feldberg, Bäredal un Aldglashütte, werre dur die dri Hauptfarbe rot, wiss un blau repräsentiert. Letzteri erinneret wohrschinlich au an die Verbundeheit zum ehemolige Fürstentum Fürsteberg. D Bedütig vu dr dri Chreis git Ruum zue einiger Spekulation. Entweder handelet es sich um Glaschugle, wo an d Vergangeheit vum Glaserhandwerch erinnere oder es handelet sich um die dri See, wo an d Gemarkig angrenze: Titisee, Windgfällweiher un Schluchsee. Si chönnte aber au d Einigkeit vu dr dri Deilgmeie symbolisiere.
Gmeipartnerschafte
Feldberg im Schwarzwald unterhaldet e Städtepartnerschaft mit La Clusaz im Haute-Savoie (Frankriich).
Wirtschaft un Infrastruktur
mini|Bahnhof Bäredal
Verchehr
In Bäredal chrüze sich d Bundesstross 500 un 317. Sit em Bau vu dr Driseebahn 1926 befindet sich in Bäredal dr höchstgläge Bahnhof vu Dytschland an ere Regelspurstrecki. E witerer Hald vu dere Strecki befindet sich in Altglashütte. Diversi Linienbusse vu dr SBG uf un iber dr Feldberg runde s'Agebot ab.
Asässigi Undernähme
Chiiswerch vu dr Fa. Bader OHG
Bildig
In Aldglashütte befinde sich e Grundschuel un e Chinderschuel.
Kultur un Aluegenswürdigkeite
Naturdenkmoler
Dr Trägerverei vum Naturpark Südschwarzwald het si Sitz in Feldberg.
Sport
Im Winter isch dr Feldberg s schneesicherst Gebiet vum Schwarzwald un biitet demit zahlriiche Wintersportmöglichkeite.
Ganzjährig cha mer Wandere und fer Radfahrer gits ebefalls reizvolli Strecke.
Regelmässigi Verastaltige
Näbe dr jährliche Radio Regenbogen Gipfelparty un em Laurentius-Fest uf em Feldberg, findet in jedem Johr s Dorffest in Aldglashütte statt.
Söhn un Döchter vu dr Gmei
D Volksmüsikgruppe D Feldberger (ehemols D'Feldberger Spitzbuebe) stammt us dr Gmei. Ihr Sänger Hansy Vogt isch usserdem Fernsähmoderator bi dr ARD-Sendeastalt Südwestrundfunk un moderiert dert dr Fröhlich Fyrobe un d Sunndigstour. Usserdem het er d Comedy-Figur Frau WäberHansy Vogt - Frau Wäber uf dsmusic.ch erfunde un isch demit regelmässig in dr TV-Sendig Fröhlicher AlldagFröhlicher Alltag uf fernsehserien.de zsähe.
Literatur
August Vetter: Feldberg im Schwarzwald, Selbstverlag vu dr Gmei Feldberg (Schwarzwald), 1982/1996
Weblink
Reisefüehrer Schwarzwald mit Gastgäberliste fer dr Feldberg uf schwarzwald.info
Webcams uf em Feldberg uf schwarzwaldportal.com
Falkau zwische Lenzchilche un Feldberg uf freiburg-schwarzwald.de
Fueßnote
Kategorie:Ort (Landkreis Brisgau-Hochschwarzwald)